AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės įstaigoms patikėjimo teise valdyti, naudoti ir disponuoti juo

1. Parengto tarybos sprendimo projekto tikslai ir uždaviniai:

Tikslas - perduoti Molėtų rajono savivaldybės biudžetinėms įstaigoms (toliau – Įstaigoms) patikėjimo teise valdyti, naudoti ir disponuoti savivaldybei nuosavybės teise priklausantį ilgalaikį ir trumpalaikį materialųjį, nematerialųjį turtą.

1. Siūlomos teisinio reguliavimo nuostatos:

Sprendimu bus nustatyta, kurioms savivaldybės įstaigoms perduodamas likviduojamos biudžetinės įstaigos Molėtų r. paslaugų centro valdomas turtas.

1. Laukiami rezultatai:

Perduotas turtas bus naudojamas Įstaigų įstatuose numatytai veiklai, tinkamai apskaitytas, remontuojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2021 m. spalio 27 d. priėmė sprendimą Nr. 236 „Dėl biudžetinės įstaigos Molėtų r. paslaugų centro likvidavimo“ nutraukti iš savivaldybės biudžeto išlaikomos biudžetinės įstaigos Molėtų r. paslaugų centro (toliau – Centras), buveinės adresas: Molėtai, LT-33140, Vilniaus g. 44-2, juridinio asmens kodas 304834518, duomenys apie įstaigą kaupiami ir saugomi Juridinių asmenų registre nuo 2018 m. balandžio 26 d., veiklą ir ją likviduoti. Administracija gavo Molėtų r. paslaugų centro 2021 m. lapkričio 11 d. raštą Nr. S1-96 (1.8.) „Dėl savivaldybės turto valdomo patikėjimo teise perdavimo“. Todėl, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis paruoštas sprendimo projektas dėl Centro patikėjimo teise valdomo turto perdavimo Įstaigoms.